Journalnummer: 23-12-000017

 Dato: Den 3. november 2023

**Høring om udkast til Vejledning om** **tilskud til varieret planteproduktion 2024**

Landbrugsstyrelsen sender hermed udkast til Vejledning om tilskud til varieret planteproduktion 2024 i høring.

Vi skal modtage eventuelle høringssvar senest 24. november 2023.

Send venligst høringssvar til Landbrugsstøtte & Geodata, Landbrugsstotte-Geodata@lbst.dk, med angivelse af journalnummer 23-12-000017.

Udkast til Vejledning om tilskud til varieret planteproduktion 2024 er sendt i høring hos de parter, der fremgår af den vedlagte liste.

De vigtigste ændringer i vejledningen fremgår af afsnittet "Siden sidst", som er i starten af vejledningen.

Danmark har sendt forslag til ændringer til CAP-planen til 2024, som vi afventer endelig godkendelse af ved EU-Kommissionen. I bio-ordningen varieret planteproduktion omhandler ændringer blandt andet fleksibiliteten i beregning af tilskudssatsen (som beskrevet i afsnit 1) og ændringer, der beskrives i afsnit 1.4 som nye tiltag i 2024. Beskrivelser af disse ændringer igennem vejledningen skal derfor læses med forbehold, da de afhænger af EU-Kommissionens endelige godkendelse.

Links og henvisninger igennem hele vejledningen til bekendtgørelser, erklæringer og andre vejledninger er markerede, da de ikke er opdaterede. Links og henvisninger kan først opdateres, når alle dokumenter ligger klar og er offentliggjort, hvorfor de pt. henviser til dokumenter fra 2023. Se derfor bort fra markerede links og henvisninger igennem hele vejledningen.

Venlig hilsen

Landbrugsstøtte & Geodata